EA คว้ารางวัล Thailand’s Top Corporate Brand 2018
EA คว้ารางวัล Thailand’s Top Corporate Brand 2018
5 ต.ค. 2561

คุณสมโภชน์ อาหุนัย (ซ้าย) ประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA เข้ารับมอบรางวัล Thailand’s Top Corporate Brand 2018 สำหรับธุรกิจที่มีมูลค่าแบรนด์องค์กรสูงสุดในกลุ่มพลังงานและสาธารณูปโภค
โดยการวัดมูลค่านี้เป็นผลงานวิจัยจากคณะพาณิชยศาสตร์และการบัญชี จุฬาลงกรณ์มหาวิทยาลัย ที่ประเมินค่าบริษัททั้ง 3 ด้าน ได้แก่ ด้านการตลาด ด้านการเงิน และด้านการบัญชี บูรณาการเข้าด้วยกันกับการดำเนินงานของบริษัทฯ ได้มูลค่าถึง 89,886 ล้านบาท
ทั้งนี้ นับเป็นครั้งแรกของ EA ในการได้รับรางวัลอันทรงเกียรตินี้ ซึ่งถือเป็นกำลังใจและแรงผลักดันให้กับผู้บริหารและพนักงานทุกคนร่วมกันพัฒนา และขับเคลื่อนองค์กรให้เติบโตอย่างต่อเนื่องและยั่งยืน ตามแผนงานที่วางไว้ต่อไป พิธีประกาศและมอบรางวัลในครั้งนี้จัดขึ้นโดยจุฬาลงกรณ์มหาวิทยาลัยโดยได้รับการสนับสนุนจากตลาดหลักทรัพย์แห่งประเทศไทย เมื่อเร็วๆ นี้